CELEX: 62014TN0423
Language: da
Date: 2014-06-06 00:00:00
Title: Sag T-423/14: Sag anlagt den 6. juni 2014 — Larko mod Kommissionen

1.9.2014   
            
            
               DA
            
            
               Den Europæiske Unions Tidende
            
            
               C 292/48
            
         Sag anlagt den 6. juni 2014 — Larko mod Kommissionen
   (Sag T-423/14)
   2014/C 292/59
   Processprog: græsk
   
      Parter
   
   
      Sagsøger: Larko Geniki Metalleftiki kai Metallourgiki A.E. (Athen, Grækenland) (ved advokaterne I. Drillerakis, E. Triantafillou, G. Psaroudakis, E. Rantos og N. Korogiannakis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagsøgeren gives medhold i alle sine påstande.
            
         
               —
            
            
               Kommissionens afgørelse af 27. marts 2014 [SG-Greffe (2014) D/4621/28/03/2014] om Den Hellenske Republiks statsstøtte til sagsøgeren (SA.34572 (2013/C) (ex 2013/NN), annulleres.
            
         
               —
            
            
               Det fastslås, at den statsstøtte, som direkte eller indirekte måtte være blevet »tilbagesøgt« fra sagsøgeren til gennemførelse af den anfægtede afgørelse, tilbagebetales, uanset beløbets størrelse.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1.
            
            
               Det første anbringende vedrører Kommissionens tilsidesættelse af artikel 107, stk. 1, TEUF og artikel 296 TEUF, idet: a) støtteforanstaltningerne ikke kan betragtes som statsstøtte som omhandlet i artikel 107, stk. 1, TEUF, og b) også såfremt nogle af foranstaltningerne blandt nr. 2, 3, 4 og 6 måtte blive betragtet som statsstøtte som omhandlet i artikel 107, stk. 1, TEUF, er denne støtte forenelig med det indre marked som omhandlet i artikel 107, stk. 3, TEUF.
            
         
               2.
            
            
               Det andet anbringende vedrører urigtig og ubegrundet anvendelse af anmeldelseskriterierne for statsstøtte og tilsidesættelse af proportionalitetsprincippet i forbindelse med kvalificeringen af foranstaltningerne nr. 2, 3, 4 og 6 som statsstøtte og støtteelementets størrelse.
            
         
               3.
            
            
               Det tredje anbringende vedrører mangelfuld begrundelse og tilsidesættelse af princippet om god forvaltningsskik, idet der ved vurderingen af foranstaltningerne nr. 3, 4 og 6 ikke blev taget hensyn til den af sagsøgeren lidte skade som følge af de usædvanlige begivenheder i 2009, som opfylder betingelserne for anvendelse af artikel 107, stk. 2, litra b), TEUF.
            
         
               4.
            
            
               Det fjerde anbringende vedrører mangelfuld begrundelse og tilsidesættelse af princippet om god forvaltningsskik, idet konsekvenserne af den økonomiske krise i Grækenland og det deraf følgende ophør af den græske stats udbetalinger af ydelser til sagsøgeren ikke blev betragtet som en usædvanlig begivenhed i henhold til artikel 107, stk. 2, litra b), TEUF.
            
         
               5.
            
            
               Det femte annullationsanbringende vedrører fejlene i punkt 4.5 i den anfægtede afgørelses konklusion med hensyn til de beløb, der skal tilbagesøges: tilsidesættelse af artikel 108, stk. 3, TEUF og af artikel 14 i forordning nr. 659/1999, utilstrækkelig begrundelse, tilsidesættelse af proportionalitetsprincippet, tilsidesættelse af ejendomsretten og den strafferetlige karakter af tilbagesøgningspålægget.